Felhívás!

A Magyar Nemzeti Levéltár Szabolcs- Szatmár Bereg Megyei Levéltára szeretné feltárni a megmaradt iratok és a túlélők emlékezete alapján az 1944-1945- ben megyénkből málenkij robotra elhurcoltak névsorát.  Az őrizetben lévő korabeli iratok mellett a Magyar Nemzeti Levéltár Országos Levéltárban lévő külügyminisztériumi anyagot is áttekintették, illetve próbálják kiegészíteni a listát a megjelent város – és községmonográfiák dokumentumfilmek újságok, valamint néhány településen a túlélőkkel folyatott beszélgetés alapján. 
Az összeállított névsort 2017 februárjában az elhurcoltakra emlékező konferencián bemutatásra kerülő könyvekben és elektronikus adatbázisban is szeretnék közkinccsé tenni, hogy az eddig elhallgatott múlt végre nyilvánossá váljon és emléket állítsunk azoknak a civileknek akik ártatlanul szenvedtek. 
[bookmark: _GoBack]Tisztelettel kérem, hogy legyen segítségünkre és szíveskedjen az adatszolgáltatásban segítséget nyújtani. Bármilyen információja van az üggyel kapcsolatban keresse Gégényné Nagy Anikót a városházán vagy a 06-45-455-035 ös telefonszámon. 


